

**КАНАДА - ОБИКОЛЕН ТУР**

Монреал, Квебек, Торонто, Ниагара, Калгари, Банф, Лейк Люис, Ванкувър, Виктория

**ПРОГРАМА:**

17 август

Полети София – Монреал с прекачване на европейско летище. Трансфер и настаняване в хотела в Монреал. Възможност за вечерна разходка в старата част на града, известна с европейската си архитектура и множеството ресторанти и барове.

18 август

Полудневна туристическа обиколка на Монреал: базиликата Нотр Дам - копие на катедралата в Париж, параклиса Св. Йозеф, градския и финансов център, сградата на кметството и площада пред нея, разположени в стария град, френския квартал, Олимпийския стадион, планината Мaунт Роял, о-в Св. Елена, пистата за Формула 1.

19 август

Еднодневен тур до Квебек: пътуване през провинция Квебек до Квебек Сити - първия голям град, основан от европейците в Канада и седалище на парламента на провинцията. Посещение на старата част на града, известна с типичната си френска архитектура, замъка Фронтенак, Цитаделата, старите укрепления, катедралата Нотр Дам, площад Роял, парламента, старото пристанище, водопада Монтморънси.

20 август

Трансфер до гарата и отпътуване с влак за Торонто. По време на пътуването ще имате възможност да се насладите на природата на провинции и Квебек и Онтарио. Трансфер и настаняване в хотела в Торонто. Вечерна разходка из централната част на града.

21 август

Полудневна туристическа обиколка на Торонто: пристанището, пазара Сейнт Лорънс, кулата Си Ен, Ентертейнмънт Дистрикт – центъра на нощния живот и забавленията, Каса Лома, финансовия център, Итън център, стадионите за хокей и бейзбол, стария квартал на пивоварните, китайския квартал.

22 август

Еднодневен тур до Ниагарския водопад: пътуване с автобус през живописния район по пътя към водопадите, преминаване през историческия град Ниагара (Niagara on-the-Lake), разположен на бреговете на езерото Онтарио, посещение на местна винарска изба и възможност за дегустация на известните местни вина, цветния часовник, тур на водопадите с местен екскурзовод и посещение на туристическия център Тейбъл рок, откъдето най-добре може да се наблюдава най-големия от водопадите – Конската Подкова, пътуване с туристическо корабче, което отива в подножието на водопада.

23 август

Трансфер до летището. Полет Торонто – Калгари. Полудневна туристическа обиколка на Калгари - старото и новото кметство, форт Калгари, кварталът Ингълууд, спортния център Талисман, музеят за изкуства Гленбоу, китайския квартал, пазара "Eau Claire", кметството, олимпийското село и съоръженията, построени за зимните игри през 1988 г., историческата и модерната част на града, хълмът Скотсмен, откъдето се открива гледка към Калгари. Настаняване в хотела.

24 август

Целодневен тур до две от най-известните забележителности в Скалистите планини - емблематичното езеро Лейк Люис и планинския курорт Банф. Маршрутът включва още каньона Джонстън, езерото Ту Джек, езерото Морейн, долината на десетте върха, Изумруденото езеро, скалния мост, пресичащ река Кикинг Хорс и глетчера Виктория с гледката откриваща се към него, станала нарицателна за красотата на канадските Скалисти планини.

25 август

Трансфер до летището. Полет Калгари-Ванкувър. Трансфер и настаняване в хотела. Свободно време за разходка във Ванкувър.

26 август

Полудневна туристическа обиколка на Ванкувър, определян като един от най-живописните и красиви световни градове: Робсън Стрийт, квартала Гастаун, китайския квартал, Канада Плейс, Стенли Парк, градския пазар Гранвил, историческия център на Ванкувър.

27 август

Целодневен тур до Виктория и градините Бътчарт - пътуване с ферибот между Ванкувър и Виктория – столицата на Британска Колумбия. Маршрутът минава покрай гълфовите острови, като в крайбрежните води могат да бъдат наблюдавани тюлени, китове и др. След акустирането във Виктория, разглеждане на пристанището и централната градска част, известна с красивите сгради, дело на един от най-известните канадски архитекти – Франсис Ратънбъри. Посещение на градините Бътчарт, простиращи се на повече от 50 акра земя. Отпътуване обратно за Ванкувър.

28-29 август

Трансфер до летището и полети до София с прекачване на европейско летище.

**ПАКЕТНИ ЦЕНИ ПРИ ЗАПЛАЩАНЕ НА ДЕПОЗИТ ДО 19 МАЙ:**

ЦЕНА НА ЧОВЕК ПРИ НАСТАНЯВАНЕ В ХОТЕЛИ 2\*/3\*: 3820 евро

ЦЕНА НА ЧОВЕК ПРИ НАСТАНЯВАНЕ В ХОТЕЛИ 4\*: 4440 евро

ПАКЕТНИ ЦЕНИ ПРИ ЗАПЛАЩАНЕ НА ДЕПОЗИТ СЛЕД 19 МАЙ:

ЦЕНА НА ЧОВЕК ПРИ НАСТАНЯВАНЕ В ХОТЕЛИ 2\*/3\*: 3920 евро

ЦЕНА НА ЧОВЕК ПРИ НАСТАНЯВАНЕ В ХОТЕЛИ 4\*: 4540 евро

**УСЛУГИ, ВКЛЮЧЕНИ В ЦЕНАТА НА ПЪТУВАНЕTO:**

\* канадска виза;

\* здравна застраховка;

\* самолетен билет София - Монреал, Ванкувър – София с прекачване на европейско летище;

\* самолетен билет Торонто-Калгари;

\* самолетен билет Калгари-Ванкувър;

\* билет за влака Монреал-Торонто;

\* 3 нощувки в Монреал в двойна стая в избраната категория хотел;

\* 3 нощувки в Торонто в двойна стая в избраната категория хотел;

\* 2 нощувки в Калгари в двойна стая в избраната категория хотел;

\* 3 нощувки във Ванкувър в двойна стая в избраната категория хотел;

\* трансферите летище-хотел-летище в посещаваните градове;

\* полудневна туристическа обиколка на Монреал;

\* полудневна туристическа обиколка на Торонто;

\* полудневна туристическа обиколка на Калгари;

\* полудневна туристическа обиколка на Ванкувър;

\* еднодневен тур до Квебек Сити от Монреал;

\* еднодневен тур до Ниагарския Водопад от Торонто с включена разходка с корабче;

\* посещение на винарска изба в района на Ниагарския водопад с включена дегустация на вина;

\* еднодневен тур до Виктория и градините Бътчарт от Ванкувър;

\* еднодневен тур до Лейк Люис и Банф от Калгари;

\* водач на групата, пътуващ от България;

Пакетната цена не включва:

\* летищните такси за международните и вътрешни полетите, които към 15.04.2017 г. са 452 евро;

\* закуските в хoтелите в Канада, които по правило не влизат в цената на нощувката;

 **ЗАБЕЛЕЖКИ:**

1. Цената на канадската виза е 140 евро. В случай на отказ организаторите удържат и административна такса от 90 евро. За документите, необходими за издаване на канадска виза, ще ви уведомим своевременно, като процедурата е без лично явяване. Ако разполагате с валидна виза за САЩ или сте имали канадска виза в последните 10 години, не е необходимо повторно кандидатстване и цената на визата се приспада от пакетната цена.

2. В случай, че броят на пътуващите изисква настаняване в единична стая на някой от участниците, той доплаща разликата в цените на двойна и единична стая за 11-те нощувки, която е 1256 евро при настаняване в хотели 4\* и 775 евро при настаняване в хотели 2/3\*.

3. Пакетната цена е калкулирана при цена на самолетния билет (тарифа + летищни такси) за международните полети от 926 евро. При промяна на тази цена, туроператорът има право да актуализира пакетната цена с размера на промяната на цената на самолетния билет.

4. Цената на пътуването е базирана на група от минимум 14 човека. При по-малък брой пътуващи е възможно завишаване на цената в рамките на 150 - 200 еврo на човек, в зависимост от броя на пътуващите.

5. Калкулацията на пакетната цена е направена при обменни курсове на USD към EUR към 15.04.2016 г. - EUR 1 = USD 1.08.

При промяна на курса с повече от 3%, съгласно Закона за Туризма, туроператорът има право да актуализира пакетната цена със същия процент.

6. При отказ от пътуване след заплащане на депозит и изпращане и подписване на заявката-договор, туристът дължи неустойка за административни разходи в размер на 100 евро на човек. Пълните условия за анулации и промени, са подробно описани в договора за организирано туристическо пътуване, който се подписва между двете страни.

7. Ако желаете, в деня на плащането на аванса по пътуването, можете да сключите застраховка "Отмяна на пътуването", която покрива рисковете от загуба на суми при невъзможност за пътуване поради медицински или немедицински причини.

**МОЖЕМ ДА ПРЕДЛОЖИМ И СЛЕДНИТЕ ОПЦИИ ЗА ПРОДЪЛЖЕНИЕ НА ПРОГРАМАТА**

ВАРИАНТ 1 :

2 ДНИ РИБОЛОВ В КЕМБЪЛ РИВЪР – СВЕТОВНАТА СТОЛИЦА НА СЬОМГАТА

3 нощувки в Кембъл Ривър + 1 допълнителна във Ванкувър

ПРОГРАМА:

28 август

Трансфер до летището и полет Ванкувър-Кембъл Ривър. Настаняване в хотел в Кембъл Ривър (www.painterslodge.com)

29-30 август

Организирани риболовни излети, включващи гидове, всички необходими такъми, стръв, допълнителна екипировка и транспорт с моторна лодка. Нощувки в хотела в Кембъл Ривър.

31 август

Полет Кембъл Ривър - Ванкувър. Трансфер и настаняване в хотела във Ванкувър.

1-2 септември

Трансфер до летището и полети до София.

 ПАКЕТНА ЦЕНА НА ЧОВЕК В ДВОЙНА СТАЯ: 890 ЕВРО

Пакетната цена включва:

\* Самолетни билети Ванкувър-Кембъл Ривър-Ванкувър.

\* три нощувки в Painters Lodge, Кембъл Ривър в двойна стая без закуска.

\* една нощувка в хотел 3\* във Ванкувър в двойна стая без закуска**.**

ВАРИАНТ 2:

ГРИЗЛИ, КИТОВЕ И КОСАТКИ - САФАРИ В ПРОТОКА НАЙТ

4 нощувки + 1 допълнителна нощувка във Ванкувър

ПРОГРАМА:

28 август

Трансфер до летището и полет Ванкувър-Кембъл Ривър. Настаняване в хотела във Кембъл Ривър. (www.painterslodge.com).

29 август

Полет с хидроплан до хижа Найт Лодж (www.grizzlytours.com) в района на протока Найт. Следобедна обиколка на района - наблюдение на черни мечки в естествената им среда. Нощувка в хижата, с осигурени закуска, обяд и вечеря.

30-31 август

Тур с моторна лодка до пролива Джонсън - наблюдение на косатки (“китове-убийци”), делфини, тюлени и др.

Тур за наблюдение на мечки гризли – пътуване с лодка до залива Глендейл и наблюдение на диви мечки гризли. Разходки с корабчета или преходи с кану сред типичната за Британска Колумбия дива природа.

Нощувка в хижата с осигурени закуска, обяд и вечеря.

1 септември

Полет с хидроплан до Кембъл Ривър, трансфер до летището и полет Кембъл Ривър-Ванкувър. Трансфер и настаняване в хотела във Ванкувър.

2-3 септември

Трансфер до летището и полети до София.

ПАКЕТНА ЦЕНА НА ЧОВЕК В ДВОЙНА СТАЯ: 2640 ЕВРО

Пакетната цена включва:

\* Самолетни билети Ванкувър-Кембъл Ривър-Ванкувър;

\* една нощувка в Comfort Inn Campbell River, в двойна стая без закуска;

\* три нощувки в Найт Лодж (www.grizzlytours.com), в двойна стая с включени закуски, обяди и вечери;

\* всички турове, описани в програмата.

Вариант 3:

ЛОВ ИЗ ГОРИТЕ И ПЛАНИНИТЕ НА БРИТАНСКА КОЛУМБИЯ ИЛИ ЮКОН

За ловците можем да организираме 7-10 дневен лов в канадските щати Британска Колумбия или Юкон.

Животните, които ще можете да ловувате са черна мечка, гризли, елен, вълк, лос, планинска коза. Цените на лова са между 6000 евро и 19000 евро и включват транспорт, настаняване в ловна хижа, всички необходими разрешителни, водач с вас през цялото време на лова, трофей и т.н. В цената не се включва доставката на трофея до България.

В случай, че проявявате интерес, моля да се свържете с нас, за да изготвим конкретна оферта, в зависимост от вашите предпочитания.

Хотели по програмата:

|  |  |  |
| --- | --- | --- |
| Дестинация  | ХОТЕЛИ 2\*/3\* | ХОТЕЛИ 4\* |
| Монреал |  [**Roberval**](http://www.leroberval.com/default.en-ca.aspx) или подобен | [**Montreal Bonaventure**](http://hotelbonaventure.com/en)или подобен |
| Торонто |   [**Bond Place Eaton Centre**](http://www.bondplace.ca/)  или подобен | [**Sheraton Centre And Towers**](http://www.sheratontoronto.com/)или подобен |
| Калгари | [**Best Western Plus Calgary Centre Inn**](http://www.bwcalgarycentre.com/) или подобен | [**Fairmont Palliser**](http://www.fairmont.com/palliser-calgary/) или подобен |
| Ванкувър | [**Empire Landmark**](http://www.empirelandmarkhotel.com/) или подобен | [**Metropolitan Hotel**](http://www.metropolitan.com/vanc/) или подобен |

**ЗА ВКЛЮЧВАНЕ В ГРУПАТА Е НЕОБХОДИМО:**

1. Да платите в брой или да преведете в срок до 19.05.2017 г. в банковата ни сметка IBAN: **BG90BPBI79401074867301** , код BIC: BPBIBGSF, Юробанк И Еф Джи България АД, клон ФЦ София Лозенец, левовата равностойност на 1500 евро по фиксинга на БНБ за деня на плащането.

2. Да получим по имейл в сроковете от т. 1 попълнена, приложената ЗАЯВКА, фотокопие от първата страница на задграничния паспорт на пътуващите и копие от банковото бордеро, за превод на таксата при плащане по банков път.

3. Да платите в брой или да преведете в срок до 07.07.2017 г. в банковата ни сметка IBAN: **BG90BPBI79401074867301**, код BIC: BPBIBGSF, Юробанк И Еф Джи България АД, клон ФЦ София Лозенец, левовата равностойност на остатъка от пакетната цена и летищните такси по фиксинга на БНБ за деня на плащането.